ప్రేమించుకోవడం, డేటింగ్ పేరుతో ఇద్దరు కలిసి ఉండటం ఈరోజుల్లో కామన్ అయిపోయింది..అలా చాలా మంది వారి అవసరాలకు తగ్గట్లు ఉంటున్నారు.అయితే ఇప్పుడు ఓ షాకింగ్ ఘటన వెలుగులోకి వచ్చింది.వారిద్దరు ప్రేమించుకున్నారు.ఒకే ఇంట్లో సహజీవనం చేస్తున్నారు.కొన్ని రోజుల తర్వాత ప్రేయసిపై ప్రియుడికి అనుమానం మొదలైంది.. ఆమె మరొక యువకుడితో సన్నిహితంగా మెలగడాన్ని తట్టుకోలేకపోయాడు..ఆ యువకుడిని తన ఇంటికి పిలిపించి హత్య చేశాడు.. ప్రేయసి సహాయంతో మృతదేహాన్ని ఇంటి ఆవరణలోనే గొయ్యి తీసి, ఉప్పు వేసి మరీ పూడ్చిపెట్టాడు.. ఏడు నెలల తర్వాత పక్కింటి వారిని బెదిరించే క్రమంలో తనంతట తనే పోలీసులకు దొరికిపోయాడు.
ఈ షాకింగ్ ఘటన మధ్య ప్రదేశ్ లో వెలుగు చూసింది.. వివరాల్లొకి వెళితే..మధ్యప్రదేశ్‌లోని భోపాల్‌కు సమీపంలో ఈ ఘటన జరిగింది.హబీబ్‌గంజ్ ప్రాంతానికి చెందిన షంషేర్ అలియాస్ బబ్బూ, ఆశా ఠాకూర్ అనే మహిళ కొద్ది రోజులుగా ఒకే ఇంట్లో సహజీవనం చేస్తున్నారు. కొన్ని రోజుల తర్వాత శివదత్‌ అనే యువకుడితో ఆశ సన్నిహితంగా ఉంటోందని బబ్బూకు అనుమానం మొదలైంది. శివదత్‌తో ముడిపెడుతూ ఆశను రోజూ వేధించేవాడు. ఆశ ఎంత చెప్పినా వినేవాడు కాదు. చివరకు శివదత్‌ను చంపాలని నిర్ణయించుకుని ఆశను సహాయం అడిగాడు. చేసేదేం లేక ఆశ సరేనంది. ఏడు నెలల క్రితం తన ఇంట్లో పార్టీ అని చెప్పి శివదత్‌ను బబ్బూ ఆహ్వానించాడు. ఇద్దరూ ముందుగా మద్యం సేవించారు. శివ మైకంలోకి వెళ్లాక బబ్బూ కత్తితో అతడి ఛాతిపై పొడిచి చంపేశాడు.
ఆ తర్వాత బబ్బూ, ఆశ కలిసి ఇంటి ఆవరణలో అడుగు లోతు గొయ్యి తవ్వారు. దానిలో ఉప్పు వేసి శివ మృతదేహాన్ని లోపల వేసి పూడ్చేశారు. తాజాగా పక్కింటి వారితో బబ్బూకు గొడవ జరిగింది. దీంతో సోమవారం బాగా మద్యం సేవించిన బబ్బూ ఇంటి ఆవరణలో పూడ్చిన శివ పుర్రెను తీసుకుని బయటకు వెళ్లాడు. తనతో పెట్టుకుంటే శివలాగే నిన్ను చంపేస్తానని పక్కింటి మహిళను బెదిరించాడు.దాంతో ఆ మహిళ భయపడి పోలీసులకు సమాచారం అందించింది.కేసు నమోదు చేసుకున్న పోలీసులు మృతదేహాన్ని వెలికి తీశారు. బట్టల ఆధారంగా ఆ మృతదేహం శివదేనని అతని తండ్రి గుర్తించారు. మృతదేహానికి డీఎన్‌ఏ టెస్ట్ కూడా నిర్వహించనున్నారు..ప్రస్తుతం ఇద్దరినీ పోలీసులు అదుపులోకి తీసుకున్నారు.
preminchukovadam, dating paerutho iddaru kalisi undatam eerojullo kaman ayipoyindi..alaa chala mandi vaari avasaraalaku taggatlu untunnaru.ayithe ippudu oo shaking ghatana veluguloki vachindi.vaariddaru preminchukunnaaru.oke intlo sahajeevanam chestunnaru.konni rojula tarvaata preyasipai priyudiki anumanam modalaindi.. aame maroka yuvakuditho sannihitamgaa melagadaanni tattukolekapoyadu..aa yuvakudini tana intiki pilipinchi hatya cheshaadu.. preyasi sahaayamtho mrutadehaanni inti aavaranalone goyyi teesi, uppu vesi mari poodchipettaadu.. edu nelala tarvaata pakkinti vaarini bedirinche kramamlo tanantata tane polisulaku dorikipoyadu.
ee shaking ghatana madhya pradesh loo velugu chusindi.. vivaraalloki velithe..madhyapradeshamloni bhopaleku sameepamlo ee ghatana jarigindi.habibenganj praantaaniki chendina shansher alias babboo, aashaa taakuur ane mahila koddi rojulugaa oke intlo sahajeevanam chestunnaru. konni rojula tarvaata sivadatna ane yuvakuditho aasha sannihitamgaa untondani babbooku anumanam modalaindi. sivadatnatoe mudipedutuu aashanu roojoo vedhinchevaadu. aasha entha cheppina vinevaadu kaadu. chivaraku sivadatnu champalani nirnayinchukuni aashanu sahayam adigaadu. chesedem leka aasha sarenandi. edu nelala kritam tana intlo party ani cheppi sivadatnu babboo aahvaaninchaadu. iddaruu mundugaa madyam sevinchaaru. shiva maikamloki vellaaka babboo kattito atadi chaatipai podichi champesadu.
aa tarvaata babboo, aasha kalisi inti aavaranalo adugu lothu goyyi tavvaaru. daanilo uppu vesi shiva mrutadehaanni lopala vesi puudcheesaaru. taajaagaa pakkinti vaaritho babbooku godava jarigindi. deentho somavaram baga madyam sevinchina babboo inti aavaranalo puudchina shiva purrenu teesukuni bayataku vellaadu. tanatho pettukunte sivalaage ninnu champestanani pakkinti mahilanu bedirinchaadu.daamto aa mahila bhayapadi polisulaku samacharam andinchindi.kesu namodu chesukunna poliisulu mrutadehaanni veliki teesaaru. battala aadhaaramgaa aa mrutadeham sivadenani athani tandri gurtinchaaru. mrutadehaaniki dnu test kuudaa nirvahinchanunnaaru..prastutam iddarinee poliisulu adupuloki teesukunnaru.